ΕΦΗΜΕΡΙΕ ΤΗΣ ΚΥΒΕΡΝΗΣΕΙ)! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
20 ΔΕΚΕΜΒΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΙ: ΦΥΛΛΟΥ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός χρήσεων γης και όρων και περιορισμών δόμη¬ 
σης της εκτός σχεδίου περιοχής των δήμων Αθήνας, 

Αιγάλεω, Περιστεριού, Ταύρου και Αγ. Ιωάννη Ρέντη 

(Ελαιώνα). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του ν. 1337/1983 (Φ.Ε.Κ. 33/Α) και 
ειδικότερα το άρθρο 29 (παρ. 1) αυτού, όπως τροποποιή¬ 
θηκε με την παράγραφο 14 του άρθρου 8 του ν. 1512/1985 
(Φ.Ε.Κ. 4/Α). 

2. Τις διατάξεις του ν. 1065/1980 (Φ.Ε.Κ. 168/Α). 

3. Τις διατάξεις του ν. 1558/1985 (Φ.Ε.Κ. 137/Α) και 
ειδικότερα το άρθρο 23 παρ. 1. 

4. Τις διατάξεις του ν.δ. 8/1973 και ειδικότερα το 
άρθρο 125 (παρ. 2) αυτού. 

5. Το υπ' αριθ. 34284/3972/3.9.85 έγγραφο της Δ/νσης 

Πολεοδομικών Μελετών μείζονος Πρωτευούσης για την 
τήρηση της νόμιμης διαδικασίας. από το οποίο προκύπτει 
ότι η προθεσμία ως προς το δήμο .Περιστεριού πέρασε 
άπρακτη. ^ 

6. Την υπ' αριθ. 1260/1985 γνωμοδότηση τού'Δημοτι¬ 
κού Συμβουλίου Αθηναίων. - "χ 

7. Την υπ' αριθ. 224/1985-πράξη του Δημοτικού Συμ-\ 
βουλίου Αιγάλεω. 

8. Την υπ' αριθ. 100/1985 πράξη του Δημοτικού Συμ¬ 
βουλίου Αγ. Ιωάννη Ρέντη. 

9. Την υπ' αριθ. 178/1985 πράξη του Δημοτικού Συμ- 
βουλίου Ταύρου. 1 

10. Την υπ' αριθ. 494/1985 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

11. Την υπ' αριθ. 968/1985 γνωμοδότηση του Συμβου¬ 
λίου της Επικράτειας, με πρόταση του Υπουργού Περι¬ 
βάλλοντος, Χωροταξίας και Δημοσίων Έργων, αποφασί¬ 
ζουμε : 

Άρθρο 1. 

Στην εκτός σχεδίου περιοχή των δήμων Αθηναίων, 
Αιγάλεω, Περιστεριού, Ταύρου και Αγ. Ιωάννη Ρέντη 
(Αττικής), η οποία καθορίστηκε με το από 22.6.1983 π. 
δ/γμα (Φ.Ε.Κ, 284/Δ) ως Ζώνη .Οικιστικού Ελέγχου 
και της οποίας τα όρια φαίνονται με διακεκομμένες γραμμές 
στα σχετικά πέντε (5) πρωτότυπα, διαγράμματα σε κλίμακα 


1 :5.000, που θεωρήθηκαν από τον Προϊστάμενο της 
Δ/νσης Πολεοδομικών Εφαρμογών με την υπ' αριθ. 83202/ 
1985 πράξη του και που συνοπτικά τους αντίτυπα δημο¬ 
σιεύονται με το παρόν διάταγμα καθορίζονται χρήσεις και 
όροι και περιορισμοί δόμησης ως ακολούθως : ■ 

Άρθρο 2. 

Α.1. Επιτρέπεται η ανέγερση εγκαταστάσεων : 

α) γεωργικών αποθηκών μέγιστης συνολικής επιφάνειας 
είκοσι (20) τετρ. μέτρων με μέγιστο επιτρεπόμενο ύψος 
αυτών τέσσερα (4) μέτρα. 

β) θερμοκηπίων, υδατοδεξαμενών και αντλητικών εγκα¬ 
ταστάσεων σύμφωνα με τις διατάξεις του από 24.5.1985 
π. δ/τος (Φ.Ε.Κ. 270/Δ) «Τροποποίηση των όρων και 
περιορισμών δόμησης των γηπέδων των κειμένων εκτός 
των ρυμοτομικών σχεδίων των πόλεων και εκτός των ορίων 
των νομίμως υφισταμένων προ του 1923 οικισμών». 

2. Κατ' εξαίρεση, με απόφαση του Υπουργού Περι¬ 
βάλλοντος, Χωροταξίας και Δημοσίων Έργων, που εκδί- 
δεται μετά από γνωμοδότηση του οικείου Δημοτικού Συμ¬ 
βουλίου (εντός προθεσμίας ενός μηνός) και γνωμοδότηση 
του Κεντρικού Συμβουλίου Χωροταξίας, Οικισμού και 
Περιβάλλοντος στις Ζώνες I και II που εμπίπτουν στις 
περιοχές αυτές τα όρια των οποίων φαίνονται στο ίδιο 
διάγραμμα, εκτός των παραπάνω αναφερομένων εγκαταστά¬ 
σεων, επιτρέπεται : 

-Στη Ζώνη I η ανέγερση : α) κτιρίων και εγκαταστά¬ 
σεων επέκτασης βιομηχανιών και βιοτεχνιών μέσης και 
..χαμηλής όχλησης που λειτουργούν^ ήδη σε περιοχή που 
εμπίπτει στη ζώνη αυτή και β) εγκαταστάσεων νέων μετα¬ 
ποιητικών βιομηχανικών και βιοτεχνικών μονάδων μέσης 
και χαμηλής όχλησης που προέρχονται από μετεγκατάσταση 
μονάδων που λειτουργούν κατά την έκδοση του παρόντος 
διατάγματος στην εντός σχεδίου περιοχή του οικείου δήμου.-' 

-Στη Ζώνη II η ανέγερση : α) κτιρίων και εγκαταστά¬ 
σεων επέκτασης βιοτεχνιών, μέσης και χαμηλής. όχλησης 
που λειτουργούν ήδη σε περιοχή που εμπίπτει στη . ζώνη 
αυτή και β) κτιρίων και εγκαταστάσεων νέων βιοτεχνι¬ 
κών,μονάδων μέσης και χαμηλής όχλησηςΓπου προέρχονται 
από μετεγκατάσταση μονάδων που λειτουργούν στην εντός 
σχεδίου περιοχή του οικείου δήμου μετά την έκδοση του 
παρόντος διατάγματος.- ■ . λ 

3. Στις παραπάνω ζώνες I και 'ΙI- απαγορεύεται η ανέ¬ 

γερση κτιρίων και εγκαταστάσεων των παρακάτω κλάδων 
βιομηχανίας και βιοτεχνίας: , - 

— χυτήρια 

— βυρσοδεψεία 

— κεραμοποιεία 

— επιμεταλλωτήρια 

— παραγωγής ετοίμου σκυροδέματος. 

Β. Το ελάχιστο εμβαδόν αρτιότητας των γηπέδων των 
περιοχών πού αναφέρονται στο άρθρο 1 του παρόντος, ορί¬ 
ζεται σε 20.000 τετρ. μέτρα. 

Γ. Οι λοιποί όροι και περιορισμοί δόμησης ορίζονται ως 
εξής : 

α) Για τις εγκαταστάσεις της παρ. 1 του άρθρου 2 
ορίζονται όπως αναφέρονται στα εδάφια α και β του ίδιου 
άρθρου. 

β) Για τις εγκαταστάσεις της "παρ. 2 του άρθρου 2 
ορίζονται ως εξής : 

1. Μέγιστη συνολική επιφάνεια του -κτιρίου οκτακόσια 
(800) τ.μ. 

2. Συντελεστής δόμησης δύο δέκατα (0,2) και συντε¬ 
λεστής κατ' όγκο εκμετάλλευσης εννέα δέκατα (0,9). 

3. Μέγιστος επιτρεπόμενος αριθμός ορόφων των κτι¬ 
ρίων δύο (2) με .μέγιστο ύψος αυτών οκτώ (8) μέτρα 
μετρούμενο από το γύρω φυσικό έδαφος. 

Άρθρο 3. 

1. Επιτρέπεται η επέκταση των υφισταμένων βιομηχα¬ 
νικών και βιοτεχνικών εγκαταστάσεων, κατά παρέκκλιση 
των διατάξεων του προηγουμένου άρθρου, για λόγους 
κατασκευής εγκαταστάσεων συστημάτων αντιρρύπανσης 
για την προστασία του περιβάλλοντος. 

2. Επιτρέπεται η αναθεώρηση οικοδομικών αδειών για 
την ανέγερση βιομηχανικών και βιοτεχνικών κτιρίων και 
αποθηκών εφόσον" έχουν ολοκληρωθεί οι εργασίες του 


φέροντος οργανισμού, μέχρι την 4.8.1983, ημέρα δημο¬ 
σίευσης της υπ' αριθ. Γ. 35441/1328 απόφασης «ανα¬ 
στολή οικοδομικών εργασιών κλπ.» (Ψ.Ε.Κ. 343/Δ/83) 
μετά από βεβαίωση του οικείου δήμου και εφόσον η χρήση 
του κτιρίου εμπίπτει στις παραπάνω αναφερόμενες μέσης 
και χαμηλής όχλησης ανεξάρτητα από τη θέση του γηπέ¬ 
δου μέσα στη Ζ.Ο.Ε. 

3. Η έκδοση οικοδομικών αδειών, που έχουν κατατεθεί 
μέχρι την ως άνω αναφερόμενη ημερομηνία (4.8.1983) 
και η αναθεώρηση οικοδομικών αδειών εφόσον δεν έχει 
γίνει έναρξη οικοδομικών εργασιών ή δεν έχουν ολοκληρω¬ 
θεί οι εργασίες του φέροντος οργανισμού, υπάγονται στις 
διατάξεις του παρόντος διατάγματος. 

4. Για την έκδοση οικοδομικών αδειών στην παραπάνω 
περιοχή απαιτείται και η έγκριση της αρμόδιας Δ/νσης 
Πολέοδομικών Μελετούν Μείζονος Πρωτεύουσης (Γ2) του 
Υπουργείου Περιβάλλοντος, Χωροταξίας και Δημοσίων 
Έργων για τη θέση του κτιρίου στο γήπεδο. 

Άρθρο 4.. 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο- 
σίων Έργοιν αναθέτουμε τη δημοσίευση και εκτέλεση του 
παρόντος διατάγματος. * ,. 

Αθήνα, 12 Δεκεμβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ ΧΠΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΕΥΑΓΓΕΛΟΣ ΚΟΥΛΟΥΜΠΗΣ 


ΕΦΗΜΕΡΙΕ ΤΗΕ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 

ΓΠΟΥΡΓΒΟΝΙΥΓΚΟΜ. I ΑΗΜ. ΕΡΓΟΗ ΥΠΗΓΕ I ΙΑ ΟυυΐΜΥ 

